CELEX: 62013CN0045
Language: mt
Date: 2013-01-28 00:00:00
Title: Kawża C-45/13: Talba għal deċiżjoni preliminari mressqa mill-Oberster Gerichtshof (l-Awstrija) fit- 28 ta’ Jannar 2013 — Andreas Kainz vs Pantherwerke AG

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 147/2
            
         Talba għal deċiżjoni preliminari mressqa mill-Oberster Gerichtshof (l-Awstrija) fit-28 ta’ Jannar 2013 — Andreas Kainz vs Pantherwerke AG
   (Kawża C-45/13)
   2013/C 147/04
   Lingwa tal-kawża: il-Ġermaniż
   
      Qorti tar-rinviju
   
   Oberster Gerichtshof
   
      Partijiet fil-kawża prinċipali
   
   
      Rikorrent: Andreas Kainz
   
      Konvenuta: Pantherwerke AG
   
      Domandi preliminari
   
   
               (1)
            
            
               F’każ ta’ responsabbiltà minħabba prodott difettuż, l-espressjoni “post fejn l-effett tal-ħsara jkun twettaq jew jista’ jitwettaq” li tinsab fl-Artikolu 5(3) tar-Regolament (KE) Nru 44/2001 (1), għandha tiġi interpretata fis-sens:
               
                           1.1.
                        
                        
                           li l-post fejn seħħ l-avveniment li kkawża d-dannu (“Handlungsort”) huwa s-sede tal-manifattur;
                        
                     
                           1.2.
                        
                        
                           li l-post fejn seħħ l-avveniment li kkawża d-dannu (“Handlungsort”) huwa l-post fejn il-prodott jitqiegħed fis-suq;
                        
                     
                           1.3.
                        
                        
                           li l-post fejn seħħ l-avveniment li kkawża d-dannu (“Handlungsort”) huwa l-post fejn il-prodott ikun akkwistat mill-utent?
                        
                     
         
               (2)
            
            
               Fl-eventwalità li d-domanda 1.2 tingħata risposta fl-affermattiv:
               
                           2.1.
                        
                        
                           Il-prodott jitqiegħed fis-suq meta joħroġ mill-proċess ta’ produzzjoni applikat mill-manifattur u jidħol fil-proċess ta’ kummerċjalizzazzjoni fejn jiġi offert lill-pubbliku lest għall-użu jew għall-konsum;
                        
                     
                           2.2.
                        
                        
                           Il-prodott jitqiegħed fis-suq meta jiġi ddistribwit b’mod strutturat lill-utent finali?
                        
                     
         
      (1)  Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42)